DOCUMENTS, LISTS AND TABLES 17 * 



nance, soient greuement punys selonc la discrecion des dites 

 iustices : et si nul des ditz laborers, artificers ou seruantz senfue 

 dun countee tanques en autre, par cause de ceste ordinance, 

 que les viscontes des countes ou tiels futiues serront trouez les 

 facent prendre, au mandement des iustices des countes dont ils 

 senfuerent, et le mesnent a la chief gaole de meisme eel counte, 

 illoeques a demurer tanques a la proscheine session des meismes. 

 les iustices, et que les ditz viscontz returnent tielx mandementz 

 deuant meismes les iustices a lour proscheines sessions, et que 

 ceste ordinance soit tenue et garde, sibien deinz la citee de 

 Londres come en autres citees et burghs et aillours parmy la 

 terre, sibien deinz franchise come dehors. 



Ex magno Rotulo Statutorum ... m. 15. 

 Statutum contra adnullatores iudiciorum curie Regis factum 

 anno XXVIP.' 



Ensement pur les grantz et outraieouses chiertees des vitail- 

 les, que les hostelers des herbergeries et autres regraters de 

 vitailles fount par tout le roialme, a grant damage du poeple 

 qi passe parmie le roialme, accorde est et establi, que iustices 

 sachantz de lei, qi soient bones et couenables soient de nouel 

 eslutz denquere des faitx et des outrages de tieux hostelers, 

 regraters, laborers, et touz autres compris en lestatut autre- 

 foitz ent fait ; et de les punir, et outre faire droit au Roi et 

 au poeple: Sauuant totesfoitz a chescun seignur et autres leur 

 franchises en toutz pointz. 



Ex magno Rotulo Statutorum ... m. 14. 



Statutum de anno vicesimo octauo Regis Edwardi tercii.^ 



Item, acorde est et establi, que feer fait en Engleterre, et 

 feer mesne en Engleterre et illoeques vendu, ne soit mesne hors 

 du roialme Dengleterre sur peine de forfaire le double deuers 

 le Roi : 



^Statutes, 27 Edw. Ill, st. i, c. 3. 

 ^Ibid., 28 Edw. Ill, c. 5. 



